รัฐมนตรีว่าการกระทรวงการคลัง มั่นใจมาตรการกระตุ้นเศรษฐกิจ จะทำให้จีดีพีประเทศโตถึงร้อยละ 3 ด้านภาคอสังหาริมทรัพย์เชื่อผู้ประกอบการสามารถปรับตัวได้
นายอุตตม สาวนายน รัฐมนตรีว่าการกระทรวงการคลัง ปาฐกถาพิเศษ “นโยบายเศรษฐกิจ กับทิศทางอสังหาฯ” ในงานเสวนา “Property Focus 2019 episode II : อสังหาฯ พลิกเกมรุก จับโอกาสทอง” ณ ห้องแกรนด์บอลรูม โรงแรมอินเตอร์คอนติเนนตัล กรุงเทพฯ         รัฐมนตรีว่าการกระทรวงการคลัง กล่าวว่า ภาคอสังหาริมทรัพย์ถือว่าเป็นภาคที่มีความสำคัญต่อเศรษฐกิจของประเทศ ซึ่งผู้ประกอบการมีการปรับตัวได้ดี โดยเฉพาะภายหลังที่ ธนาคารแห่งประเทศไทยได้ออกมาตราการคัดกรองคุณภาพของลูกหนี้ และป้องกันการเกิดปัญหาหนี้เสียเพิ่มมากขึ้นในส่วนของสินเชื่อเพื่อที่อยู่ศัย(LTV) จึงทำให้ในขณะนี้รัฐบาลยังไม่มีความจำเป็นจะต้องออกมาตรการเพื่อมากระตุ้นในด้านอสังหาริมทรัพย์แต่ได้มีการติดตามอย่างใกล้ชิด โดยจะมีการสรุปผลอีกครั้งหลังจบไตรมาสสามว่ามีความจำเป็นหรือไม่ที่จะต้องออกมาตรการเพื่อมากระตุ้นภาคอสังหาริมทรัพย์         ทั้งนี้ เชื่อว่ามาตรการกระตุ้นเศรษฐกิจของรัฐบาลที่มีมูลค่าสูงถึง 300,000 ล้านบาทนั้นจะสามารถทำให้เศรษฐกิจของไทยเติบโตได้ถึงร้อยละ 3.0 ถึง 3.4 ตามที่สำนักงานคณะกรรมการสะกิดและสังคมแห่งชาติหรือสภาพัฒน์คาดการณ์เอาไว้        อย่างไรก็ตาม รัฐมนตรีว่าการกระทรวงการคลังยัง กล่าวอีกว่า รัฐบาลได้ออกมาตรการต่างๆ เพื่อสร้างความเชื่อมั่นในการขับเคลื่อนเศรษฐกิจและสิ่งที่สำคัญคือผู้ประกอบการและภาพประชาชนจะต้องมีความเชื่อมั่นเพื่อจะทำให้มาตรการที่ออกมาเกิดผลสัมฤทธิ์สูงสุดด้วยเช่นกัน โดยมองว่าทิศทางของเศรษฐกิจโลกที่จะดีขึ้นในช่วงต้นปี 2563 ซึ่งไทยเองหากพยุงสถานภาพทางเศรษฐกิจเอาไว้ได้ก็จะทำให้เกิดการเติบโตอย่างต่อเนื่องได้ทันในช่วงที่เศรษฐกิจโลกดีขึ้น